钦定古今图书集成/明伦汇编/氏族典/第459卷 > 《廖用贤尚友录》 > 魏浚
## 钦定古今图书集成/明伦汇编/氏族典/第459卷 > 《廖用贤尚友录》 > 魏浚

按《晋书魏浚传》，“浚，东郡东阿人也。寓居关中，有干用。
永嘉末，与流人数百家东保河阴之硖石。时京邑荒
俭，浚劫掠得谷麦，献之怀帝。帝以为扬威将军、平阳
太守，以乱不之官。及洛阳陷，屯于洛北石梁坞，抚养
遗众，渐修军器。其附贼者，皆先解喻，不加侵暴。于是
远近感悦，襁负至者甚众。刘琨承制，假浚河南尹。刘”
曜忌浚得众，率众军围之。浚夜遁走，为曜所得，遂死
之，族子该领其众。